

**РЕПУБЛИКА СРБИЈА**

**ОПШТИНА ЛАПОВО**

**СКУПШТИНА ОПШТИНЕ**

**Број: 002911253 2024 08233 001 000 060 107 04 006**

**Датум: 18. 10. 2024. године**

**ЛАПОВО**

На основу члана 6. ст. 5. до 9, члана 6а и члана 7а Закона о порезима на имовину („Сл. гласник РС“, бр. 26/2001, „Сл. лист СРЈ“, бр. 42/2002- одлука СУС и „Сл. гласник РС“, бр. 80/2002, 80/2002-др. закон, 135/2004, 61/2007, 5/2009, 101/2010, 24/2011, 78/2011, 57/2012- одлука УС, 47/2013, 68/2014- др. закон, 95/2018 ,86/19 99/2018-одлука УС,144/2020,118/2021,138/2022, 92/2023) и члана 37. став 1. тачка 3. Статута општине Лапово („Службени гласник општине Лапово“, број 2/19), Скупштина општине Лапово , на седници одржаној дана 18. октобра 2024. године, доноси

**О Д Л У К У**

**О УТВРЂИВАЊУ ПРОСЕЧНИХ ЦЕНА КВАДРАТНОГ МЕТРА ОДГОВАРАЈУЋИХ НЕПОКРЕТНОСТИ ЗА УТВРЂИВАЊЕ ПОРЕЗА НА ИМОВИНУ ЗА 2025. ГОДИНУ НА ТЕРИТОРИЈИ ОПШТИНЕ ЛАПОВО**

**Члан 1.**

Овом Одлуком утврђују се просечне цене квадратног метра одговарајућих непокретности за утврђивање пореза на имовину за 2025. годину на територији општине Лапово.

**Члан 2.**

На територији Општине Лапово одређене су три (3) зоне за утврђивање пореза на имовину, у зависности од комуналне опремљености и опремљености јавним објектима, саобраћајној повезаности са централним деловима Општине Лапово, односно са радним зонама и другим садржајима у насељу, и то: Прва зона, Друга зона и Трећа зона, с тим да су Прва зона и Друга зона утврђене за најопремљеније зоне.

Просечне цене квадратног метра непокретности (по основу три промета одговорајућих непокретности) за утврђивање пореза на имовину обвезника који води и обвезника који не води пословне књиге за 2025. годину на територији Општине Лапово износе:

|  |  |  |  |  |  |  |
| --- | --- | --- | --- | --- | --- | --- |
| **Групе непокретности** | **Назив зоне** | | | | | |
| I |  | II |  | III |  |
| 1. Грађевинско земљиште | ---------------- |  | ---------------- |  | --------------- |  |
| 2. Пољопривредно земљиште | --------------- |  | --------------- |  | 76,41 |  |
| 3. Шумско земљиште | ---------------- |  | ---------------- |  | --------------- |  |
| 4. Станови | ---------------- |  | 52.091,01 |  | --------------- |  |
| 5 Друго земљиште | ---------------- |  | ----------------- |  | 45,84 |  |
| 6. Куће за становање | ---------------- |  | --------------- |  | --------------- |  |
| 7. Пословне зграде и други (надземни и подземни) грађевински објекти који служе  за обављање делатности | ---------------- |  | --------------- |  | --------------- |  |
| 8. Гараже и гаражна места | ---------------- |  | ------------ |  | --------------- |  |

**За врсте непокретности чија просечна цена квадратног метра није могла бити утврђена на основу најмање три промета одговарајуће непокретности , за обвезника који не води пословне књиге, основица пореза одговарајуће непокретности по зонама утврђена за 2024.годину, представља основицу пореза за 2025. годину.**

**Члан 3**

За одговарајуће непокретности за које у чл.2.ове Одлуке нису утврђене просечне цене по метру квадратном, за утврђивање пореза на имовину **обвезника који води књиге** **за 2025**. годину на територији општине Лапово, користиће се просечне цене одговарајућих непокретности, који се налазе у најопремљенијој зони и на основу који је за текућу годину утврђена основица пореза на имовину обвезника пореза који не води пословне књиге.

|  |  |
| --- | --- |
| 1.Грађевинско земљиште | 1400,00 |
| 2.Пољопривредно земљиште | 140,80 |
| 3.Шумско земљиште | 44,59 |
| 4. Друго земљиште | 77,71 |
| 5.Станови | 52.091,01 |
| 6.Куће за становање | 21.800,00 |
| 7.Пословне зграде и други (надземни и подземни ) грађевински објекти који служе за обављње делатности | 55.400,00 |
| 8.Гараже и помоћни објекти | 4450,00 |

**Члан 4.**

Неизграђено грађевинско земљиште које се користи искључиво за гајење биљака, односно садног материјала, односно шума, за сврху утврђивања основице пореза на имовину разврстава се у пољопривредно, односно шумско земљиште.

**Члан 5.**

Ову Одлуку објавити на званичној интернет страници Општине Лапово и у „Службеном гласнику општине Лапово“.

**Члан 6.**

Ова Одлука ступа на снагу осмог дана од дана објављивања у „Службеном гласнику општине Лапово“, а примењује се од 01. јануара 2025. године.

**ПРЕДСЕДНИЦА**

**Мирела Раденковић**

**О б р а з л о ж е њ е**

Правни основ за доношење Одлуке о утврђивању просечне цене квадратног метра одговарајућих непокретности за утврђивање пореза на имовину за 2025. годину на територији општине Лапово, садржан је у чл. 6. став 5. до 9. и у чл. 6а и 7а Закона о порезима на имовину, којима је прописано да свака јединица локалне самоуправе утврђује просечну цену одговарајућих непокретности по зонама на територији јединице локалне самоуправе актом надлежног органа на основу цена остварених у промету одговарајућих непокретности по зонама у периоду од 01. октобра године која претходи текућој години до 30.септембра текуће године и акт је дужна да објави до 30. новембра сваке текуће године на начин на који се објављују општи акти.

На основу наведеног, донета је одлука као у тексту.